smcproject/ml-wiki-sentences huggingface dataset:
ജീവിതകാലത്തെ മാതൃമരണ അപകടസാദ്ധ്യത: ഒരു പ്രത്യേക ജനസമൂഹത്തിൽ 15 വയസ്സുള്ള ഒരു സ്ത്രീ സാദ്ധ്യമായ മാതൃ അപകട കാരണങ്ങൾക്ക് വിധേയയാവുകയാണെങ്കിൽ പിൽക്കാലത്ത് പ്രസവവുമായി ബന്ധപ്പെട്ട കാരണങ്ങളാൽ മരണമടയാനുള്ള സാദ്ധ്യതയും പൊതുവിൽ ഉള്ള പ്രത്യുല്പാദനക്ഷമതയും മരണനിരക്കും ആണിത്.
പ്രായപൂർത്തിയായ സ്ത്രീയുടെ മാതൃമരണ സാദ്ധ്യത മാതൃമരണ നിരക്കിൽ നിന്നും മാതൃമരണ അനുപാതത്തിൽ നിന്നും മനസ്സിലാക്കാൻ കഴിയും.
പ്രത്യുല്പാദനപ്രായത്തിലുള്ള സ്ത്രീകൾക്കിടയിലെ മാതൃമരണവും മറ്റു കാരണങ്ങളാലുള്ള മരണവും തമ്മിലുള്ള അനുപാതമാണ് അടുത്തത്.
15-45 പ്രായ വിഭാഗത്തിലെ സ്ത്രീകൾക്കിടയിലെ ആകെയുള്ള മാതൃമരണങ്ങളുടെ എണ്ണത്തിന്റെയും എല്ലാ കാരണങ്ങളാലുമുള്ള മരണങ്ങളുമായുള്ള അനുപാതമാണിത്..
മാതൃമരണങ്ങൾ പൊതു റജിസ്റ്റ്രേഷൻ സമ്പ്രദായം, സെൻസസ്, വീടുവീടാന്തരമുള്ള സർവേകൾ, പ്രത്യുല്പാദന പ്രായത്തിലെ മരണസാദ്ധ്യതാ പഠനം(reproductive age mortality studies -RAMOS) വൈദ്യസഹായം ലഭ്യമല്ലാതെ മരിച്ച സാഹചര്യങ്ങളിൽ വെർബൽ ഓട്ടോപ്സി (verbal autopsies) എന്നിവയിലൂടെയാണ് മാതൃമരണങ്ങൾ കണ്ടെത്തുന്നത്.
2010ലെ യുണൈറ്റഡ് നേഷൻസ് പോപ്പുലേഷൻ റിപ്പോർട്ട് പ്രകാരം 99% മാതൃമരണങ്ങളും വികസ്വരരാഷ്ട്രങ്ങളിലാണ് സംഭവിക്കുന്നത്.
അതിൽത്തന്നെ സബ്-സഹാറൻ ആഫ്രിക്ക, തെക്കേ ഏഷ്യ എന്നിവിടങ്ങളിലാണ് ഭൂരിഭാഗവും നടക്കുന്നത്.
ആഗോളതലത്തിൽ ഉയർന്നവരുമാനമുള്ള രാജ്യങ്ങളും ഇടത്തരം വരുമാനമുള്ള രാജ്യങ്ങളും താഴ്ന്ന വരുമാനമുള്ള രാജ്യങ്ങളെ അപേക്ഷിച്ച് മാതൃമരണ നിരക്കിൽ മെച്ചപ്പെട്ടു നിൽക്കുന്നു.
മാനവ വികസന സൂചിക യ്ക്ക് ( Human Development Index HDI) ആനുപാതികമാണ് മാതൃമരണനിരക്കിൽ രാജ്യങ്ങൾക്കിടയിലെ വ്യത്യാസം.
മിക്കവാറും സന്ദർഭങ്ങളിൽ ശിശുമരണനിരക്ക് ഉയർന്നുനിൽക്കുന്ന രാജ്യങ്ങളിൽ തന്നെയാണ് ഉയർന്ന മാതൃമരണ നിരക്കും കാണുന്നത്.
താഴ്ന്ന വരുമാനമുള്ള രാജ്യങ്ങളെ അപേക്ഷിച്ച് ഉയർന്ന വരുമാനമുള്ള രാജ്യങ്ങളിൽ മെച്ചപ്പെട്ട ആരോഗ്യസംവിധാനങ്ങൾ, വൈദ്യ-ആരോഗ്യ സേവന ദാതാക്കൾ, മെച്ചപ്പെട്ട ആരോഗ്യസാങ്കേതികവിദ്യ, ആരോഗ്യസേവനം നേടുന്നതിൽ തടസ്സങ്ങൾ കുറവ് എന്നീ പ്രത്യേകതകൾ ഉണ്ടായിരിക്കുന്നതാണ്.
താഴ്ന്ന വരുമാനമുള്ള രാജ്യങ്ങളിൽ മാതൃമരണത്തിനുള്ള ഏറ്റവും സാധാരണമായ കാരണങ്ങൾ പ്രസവത്തോടനുബന്ധിച്ചുള്ള രക്തസ്രാവം, ഗർഭധാരണത്തോടനുബന്ധിച്ചുള്ള അമിതരക്തസമ്മർദ്ദം എന്നിവയാണെങ്കിൽ ഉയർന്ന വരുമാനമുള്ള രാജ്യങ്ങളിൽ ഏറ്റവും സാധാരണമായ കാരണം ത്രോംബോഎംബോളിസമാണ് .
രാജ്യങ്ങളുടെ കാര്യം പരിഗണിക്കുമ്പോൾ 2010ലെ  മാതൃമരണങ്ങളുടെ മൂന്നിലൊന്ന് മരണങ്ങളും ഇന്ത്യ (19% 56,000 മരണങ്ങൾ), നൈജീരിയ (14% 40,000 മരണങ്ങൾ) എന്നീ രാജ്യങ്ങളിലാണ് സംഭവിച്ചത്.
കോംഗോ, പാകിസ്താൻ, സുഡാൻ, ഇൻഡോനേഷ്യ, എത്ത്യോപ്യ, ടാൻസാനിയ, ബാംഗ്ലാദേശ്, അഫ്ഘാനിസ്ഥാൻ എന്നീ രാജ്യങ്ങളിൽ 3 മുതൽ 5 ശതമാനം വരെ മരണങ്ങൾ നടക്കുന്നു.
ഈ 10 രാജ്യങ്ങളിലാണ് 2010 ലെ മാതൃമരണങ്ങളുടെ 60% നടന്നത്.
ഏറ്റവും കുറവ് മാതൃമരണങ്ങൾ നടന്നത് ഗ്രീസ്, ഐസ് ലാൻഡ്, പോളണ്ട്, ഫിൻലാൻഡ് എന്നീ രാജ്യങ്ങളിലാണ്.
20ആം നൂറ്റാണ്ടിന്റെ ആദ്യ ഘട്ടം വരെ വികസിത രാജ്യങ്ങളിലും വികസ്വര രാജ്യങ്ങളിലും ഉള്ള മാതൃമരണനിരക്കിൽ വ്യത്യാസം ഉണ്ടായിരുന്നില്ല.
മാതൃമരണകാരണങ്ങൾ മിക്കതും തടയാവുന്നവയായത് കൊണ്ട് വികസിത രാജ്യങ്ങൾ ആ കാരണങ്ങളെ ഇല്ലാതാക്കി.
സഹസ്രാബ്ദ വികസന ലക്ഷ്യങ്ങളിൽ മാതൃമരണം ഒഴിവാക്കുക എന്നത് ഉൾപ്പെടുത്തിയ ശേഷം ഒട്ടേറെ പുരോഗതി ഉണ്ടാക്കാൻ കഴിഞ്ഞിട്ടുണ്ട് (Millennium Development Goals MDGs).
ഉദാഹരണത്തിന് ബംഗ്ലാദേശ് 1990 മുതൽ 2015 വരെയുള്ള കാലഘട്ടത്തിൽ മാതൃമരണങ്ങൾ മൂന്നിൽ രണ്ട് കണ്ട് കുറച്ചു.
എന്നാൽ 75% കുറയ്ക്കുക എന്നതായിരുന്നു സഹസ്രാബ്ദ വികസന ലക്ഷ്യം.
2030ഓടെ 100,000 ജീവനുള്ള ജനനങ്ങൾക്ക് 70 എന്ന നിലയിലേക്ക് മാതൃമരണങ്ങൾ കുറയ്ക്കുക എന്നത് മൂന്നാം സുസ്ഥിര വികസന ലക്ഷ്യമായി ഏറ്റെടുത്തിട്ടുണ്ട്.
രാജ്യങ്ങൾക്കുള്ളിലെ ഏറ്റക്കുറച്ചിലുകൾ
വരുമാനം, വിദ്യാഭ്യാസം, ആരോഗ്യസേവനം എന്നീ മേഖലകളിൽ വലിയ അസമത്വം നിലനിൽക്കുന്ന രാജ്യങ്ങൾക്കുള്ളിൽ മാതൃമരണനിരക്കിൽ വലിയ ഏറ്റക്കുറച്ചിലുകൾ കാണാം.
ഗ്രാമീണമേഖലയിൽ ജീവിക്കുന്ന സ്ത്രീകളുടെ മരനസാദ്ധ്യത നഗരപ്രദേശങ്ങളിലും നഗരപ്രാന്തങ്ങളിലും ജീവിക്കുന്ന സ്ത്രീകളുടേതിനെ അപേക്ഷിച്ച് കൂടുതലാണ്.
സമ്പന്നഗൃഹങ്ങളിൽ ജീവിക്കുന്നവരും, ഉയർന്ന വിദ്യാഭ്യാസ യോഗ്യതയുള്ളവരും, നഗരപ്രദേശങ്ങളിൽ ജീവിക്കുന്നവരും ആരോഗ്യസേവന സംവിധാന സംവിധാനങ്ങൾ ദരിദ്രരേയും, വിദ്യാഭ്യാസം കുറഞ്ഞവരേയും ഗ്രാമീണരേയും അപേക്ഷിച്ച് കൂടുതൽ നന്നായി ഉപയോഗപ്പെടുത്തുന്നു.
വംശീയവും ഗോത്രീയവുമായ അസമത്വങ്ങളും മാതൃമരണങ്ങളെ സ്വാധീനിക്കുന്നുണ്ട്.
പ്രസവത്തോടനുബന്ധിച്ച് സ്ത്രീകൾ മരണമടയുന്നതിന്റെ നിരക്ക് 20ആം നൂറ്റാണ്ടിൽ കുത്തനെ കുറഞ്ഞു.
ആദ്യകാലത്ത് നൂറിൽ ഒരാൾ മരണമടയുന്ന സ്ഥിതിയായിരുന്നു.
1800കളിൽ പ്രസവശുശ്രൂഷാ സ്ഥാപനങ്ങളിലെ മരണ നിരക്ക് 40% വരെയായിട്ടുണ്ട്.
(see Historical mortality rates of puerperal fever കാണുക).
1900കളുടെ ആരംഭത്തിൽ ഇത് 100 ജീവനുള്ള കുഞ്ഞുങ്ങൾ ജനിക്കുമ്പോൾ 1 ആയിരുന്നു.
ഇപ്പോൾ ഒരു വർഷം 275,000 അമ്മമാർ ഒരുവർഷം പ്രസവസംബന്ധമായ കാരണങ്ങളാൽ മരിക്കുന്നുണ്ടെന്നാണ് കണക്ക്.
പൊതുജനാരോഗ്യം, സാങ്കേതിക വിദ്യ, നയതീരുമാനങ്ങൾ എന്നീ തലങ്ങളിൽ നടപടികളെടുക്കുന്നത് ആഗോള മാതൃമരണനിരക്ക് കുറയ്ക്കാൻ സഹായിക്കുന്ന ചുവടുവെപ്പാണ്.
UNFPA യുടെ അഭിപ്രായത്തിൽ മാതൃമരണങ്ങൾ തടയുന്നതിന് 4 ഘടകങ്ങൾ ആവശ്യമാണ്.
ആദ്യത്തേത് ഗർഭകാല പരിചരണമാണ് (prenatal care).
ഗർഭസ്ഥശിശുവിന്റെ വളർച്ച ഉറപ്പിക്കുന്നതിനായി ഗർഭിണികൾക്ക് ഏറ്റവും ചുരുങ്ങിയത്  4 പ്രസവപൂർവ വൈദ്യപരിശോധനകൾ കിട്ടിയിരിക്കണം.
രണ്ടാമത്തേത് പരിശീലനം സിദ്ധിച്ച പ്രസവസഹായികളുടെ പരിചരണവും ആവശ്യമെങ്കിൽ സമീപിക്കാനായി ഡോക്ടർമാർ ഉൾപ്പെടെയുള്ള അടിയന്തര സാഹചര്യങ്ങൾ നേരിടാനുള്ള സംവിധാനങ്ങളും ഉണ്ടായിരിക്കണം.
മൂന്നാമത്തേത് മാതൃമരണങ്ങൾക്കുള്ള പ്രധാനവും ഗുരുതരവുമായ സ്ഥിതിവിശേഷങ്ങളായ രക്തസ്രാവം, രോഗാണുബാധ, സുരക്ഷിതമല്ലാത്ത ഗർഭച്ഛിദ്രം, ഉയർന്ന രക്തസമ്മർദ്ദം എന്നിവ ഉണ്ടാകുന്ന സാഹചര്യത്തിൽ അടിയന്തര പ്രസവ ചികിത്സാ സൗകര്യങ്ങൾ ലഭ്യമായിരിക്കണം.
അവസാനമായി, പ്രസവത്തിനുശേഷം 6 ആഴ്ചവരെ പ്രസവാനന്തര പരിചരണം ലഭ്യമാകണം.
ഈ കാലയളവിൽ രക്തസ്രാവം, രോഗാണുബാധ, ഉയർന്ന രക്തസമ്മർദ്ദം എന്നിവ ഉണ്ടാകാനുള്ള സാദ്ധ്യതയുണ്ട്.
കൂടാതെ നവജാതശിശു വളരെ ലോലമായ ആരോഗ്യസ്ഥിതിയിലായിരിക്കുകയും ചെയ്യും.
അതുകൊണ്ട് തന്നെ പ്രസവാനന്തരകാലത്ത് അമ്മയുടെയും കുഞ്ഞിന്റെയും ആരോഗ്യം വിലയിരുത്തുന്നതിനായുള്ള ആരോഗ്യപ്രവർത്തകരുടെ തുടർസന്ദർശനങ്ങൾ അത്യാവശ്യമാണ്.
മാതൃമരണ നിരീക്ഷണവും പ്രതികരണവും (Maternal Death Surveillance and Response) മാതൃമരണങ്ങൾ തടയാനായി ഉപയോഗിക്കുന്ന മറ്റൊരു ഉപാധിയാണ്.
മാതൃമരണങ്ങൾ നിരന്തരം നിരീക്ഷണ വിധേയമാക്കുകയും കാരണങ്ങളും സ്വാധീനിക്കുന്ന ഘടകങ്ങളും പഠിക്കുകയും ചെയ്യുന്നു.
ഈ വിവരങ്ങൾ ഭാവിയിൽ നടത്തേണ്ട ഇടപെടലുകൾ രൂപപ്പെടുത്താൻ സഹായിക്കുന്നു.
മാതൃമരണങ്ങളും പ്രസവാനന്തര മരണങ്ങളും നിരീക്ഷിക്കുന്ന രീതി ലോകത്തെമ്പാടും ദീർഘകാലമായി നിലവിലുണ്ട്.
ലോകാരോഗ്യ സംഘടന 2013ൽ മറ്റേണൽ ആൻഡ് പെരിനാറ്റൽ ഡെത്ത് സർവേലൻസ് ആൻഡ് റെസ്പോൺസ് (Maternal and Perinatal Death Surveillance and Response MPDSR)  അവതരിപ്പിച്ചു.
പഠനങ്ങൾ കാണിക്കുന്നത് MPDSR ന്റെ നിർദ്ദേശങ്ങൾ പാലിക്കുന്നതിലൂടെ സാമൂഹ്യ ആരോഗ്യകേന്ദ്രങ്ങളിലെ  ആരോഗ്യ പരിചരണത്തിന്റെ ഗുണനിലവാരം വർദ്ധിപ്പിക്കാനും, അതുവഴി മാതൃമരണങ്ങളും പ്രസവാനന്തര മരണങ്ങളും വലിയൊരളവുവരെ തടയാനും കഴിയുമെന്നാണ്.
വൈദ്യ സാങ്കേതികവിദ്യകൾ
മാതൃമരണങ്ങൾ വലിയൊരളവു വരെ കുറയ്ക്കാൻ കഴിഞ്ഞത് രോഗാണു നാശന സംവിധാനങ്ങൾ (asepsis), blood transfusion, മികച്ച ഗർഭകാല പരിചരണം എന്നിവയിലൂടെയാണ്.
ദരിദ്രമായ സാഹചര്യങ്ങളിൽ മാതൃമരണങ്ങൾ ഒഴിവാക്കാനുള്ള സാങ്കേതികവിദ്യകളും കണ്ടെത്തിയിട്ടുണ്ട്.
പൊതുജനാരോഗ്യം On 27 April 2010 Sierra Leone launched free healthcare for pregnant and breastfeeding women
പ്രസവവുമായി ബന്ധപ്പെട്ട സങ്കീർണതകൾ അറിയപ്പെടുന്നതും ചികിത്സയുള്ളവയുമായതിനാൽ മാതൃമരണങ്ങൾ ഒട്ടുമിക്കവാറും ഒഴിവാക്കാവുന്നവയാണ്.
ഗർഭകാല പരിചരണം ലഭ്യമാക്കുക, പ്രസവത്തിന് പരിശീലനം സിദ്ധിച്ച ആരോഗ്യ പ്രവർത്തകരുടെ സേവനം ലഭ്യമാക്കുക, പ്രസവാനന്തര പരിചരണം കിട്ടുമെന്ന് ഉറപ്പ് വരുത്തുക എന്നിവ മാതൃമരണങ്ങൾ ഗണ്യമായി കുറയ്ക്കാൻ സഹായിക്കുന്നു.
സമയത്തിന് ചികിത്സാസഹായം കിട്ടുന്നത് ജീവൻ രക്ഷിക്കാൻ സഹായിക്കുന്നതിനാൽ എല്ലാ പ്രസവങ്ങളും പരിശീലനം സിദ്ധിച്ച ആരോഗ്യപ്രവർത്തകരുടെ സഹായത്തോടെയായിരിക്കുക എന്നത് വളരെ പ്രധാനമാണ്.
മാതാവിന്റെ ആരോഗ്യം ഉറപ്പു വരുത്തുന്നതിന് ആരോഗ്യം സേവനം തേടുന്നതിനുള്ള തടസ്സങ്ങൾ നീങ്ങേണ്ടതുണ്ട്.
മാതൃമരണം തടയുന്നതിനുള്ള നിർദ്ദേശങ്ങളിൽ ആരോഗ്യ സേവനത്തിന്റെ പ്രാപ്യത, ഗർഭനിരോധന മാർഗ്ഗങ്ങളുടെ പ്രാപ്യത, അടിയന്തര സാഹചര്യങ്ങളിൽ വിദഗ്ദ്ധ പ്രസവ ചികിത്സാ സൗകര്യം, എന്നിവ ഉൾപ്പെടുന്നു.
അനാവശ്യമായ ഗർഭസംബന്ധമായ ശസ്ത്രക്രിയകൾ കുറയ്ക്കുക എന്നതും നിർദ്ദേശിക്കപ്പെടാറുണ്ട്.
തീരെ പ്രായം കുറവുള്ളവരിലും പ്രായാധിക്യം ഉള്ളവരിലും ഗർഭധാരണം ഒഴിവാക്കുക, പ്രസവങ്ങൾക്കിടയിലെ കാലദൈർഘ്യം വർദ്ധിപ്പിക്കുക എന്നിവയാണ് കുടുംബാസൂത്രണ സമീപനത്തിൽ ഉൾപ്പെടുന്നത്.
സ്ത്രീകൾക്ക് പ്രാഥമിക ആരോഗ്യസംരക്ഷണം ഗർഭിണിയാകുന്നതിന് മുൻപ് തന്നെ പ്രാപ്യമാകുന്നത് ഗർഭനിരോധന ഉപാധികൾ പ്രാപ്യമാകുന്നത് പോലെ തന്നെ ആവശ്യമാണ്.
സഹസ്രാബ്ദ വികസന ലക്ഷ്യങ്ങൾക്ക് രൂപം കൊടുത്ത ഐക്യരാഷ്ട്രസംഘടനയുടെ സഹസ്രാബ്ദ പ്രഖ്യാപനത്തിൽ നിന്നാണ് മാതൃമരണം തടയുന്നതിനുള്ള ഏറ്റവും വലിയ ആഗോള നയസംരംഭം ഉണ്ടായത് സഹസ്രാബ്ദ വികസന ലക്ഷ്യങ്ങളിലെ അഞ്ചാമത്തെ ലക്ഷ്യം മാതൃമരണ നിരക്ക് 1990നും 2015നും ഇടയിൽ മൂന്നിലൊന്ന് കണ്ട് കുറയ്ക്കുകയും 2015ഓടെ സാർവത്രികമായി പ്രത്യുല്പാദനാരോഗ്യം പ്രാപ്യമാക്കുകയും ചെയ്യുക എന്നതായിരുന്നു.
പ്രമാണം:MDGs.svg The Millennium Development Goals (MDGs) are eight international development goals that were officially established following the Millennium Summit of the United Nations in 2000.
2010 മുതലുള്ള പ്രവണതകൾ ലോകാരോഗ്യസംഘടന, യൂനിസെഫ്, യു.എൻ.എഫ്.പി.എ എന്നിവയും ലോകബാങ്കും ചേർന്ന് തയ്യാറാക്കിയ റിപ്പോർട്ടിൽ നിന്ന് കിട്ടും.
രാജ്യങ്ങളും പ്രാദേശിക ഭരണകൂടങ്ങളും മാതൃമരണങ്ങൾ കുറയ്ക്കാൻ നടപടികളെടുക്കുന്നുണ്ട്.
സമാന സാഹചര്യങ്ങളുള്ള രാജ്യങ്ങളായ റുവാണ്ട, മലാവി, നൈജഋ, ഉഗാണ്ട എന്നിവയെ താരതമ്യം ചെയ്തപ്പോൾ റുവാണ്ട താരതമ്യേന മെച്ചപ്പെട്ട പ്രകടനം നടത്തിയതായി കാനാൻ കഴിഞ്ഞു.
മൂന്ന് പ്രധാന ഘടകങ്ങളാണ് അമ്മമാരുടെ ആരോഗ്യത്തെ സ്വാധീനിക്കുന്നതെന്ന് കണ്ടെത്തി.
എല്ലാ മാതൃ ആരോഗ്യവുമായി ബന്ധപ്പെട്ട എല്ലാ നയങ്ങളും യുക്തിഭദ്രമാണെന്ന് പരിശോധിച്ച് ഉറപ്പിക്കുക, 2.
ആരൊഗ്യ സേവനദാതാക്കൾക്ക് ചില നിലവാര നിബന്ധനകൾ ബാധകമാക്കുക, 3.
കണ്ടെത്തിയ പ്രശ്നങ്ങൾ പരിഹരിക്കാനായുള്ള പ്രാദേശിക പരിഹാരമാർഗങ്ങളെ പ്രോത്സാഹിപ്പിക്കുക.
എയ്ഡ്സ് പോലുള്ള അന്താരാഷ്ട്ര പ്രാധാന്യമുള്ള പൊതുജനാരോഗ്യപ്രശ്നങ്ങൾ പ്രധാന ഉത്കണ്ഠകളായി മാറിയതോടെ മാതൃമരണ നിരക്ക് മെച്ചപ്പെടുത്താനായുള്ള ധനസഹായം കുറഞ്ഞിട്ടുണ്ട്.
നവജാതശിശുക്ഷേമത്തിനും ബാലക്ഷേമത്തിനുമായുള്ള ധനസഹായത്തോട് ചേർത്ത് കൈകാര്യം ചെയ്യുന്നതു കൊണ്ട് മാതൃക്ഷേമത്തിനായി എത്ര പണം മാതൃമരണം കുറയ്ക്കുന്നതിനായി ചെലവാക്കുന്നുണ്ടെന്ന് തിട്ടപ്പെടുത്താൻ പ്രയാസമാണ്.
എങ്കിലും ആഗോളതലത്തിൽ മാതൃമരണനിരക്കുകൾ കുറയ്ക്കുന്നതിൽ പുരോഗതിയുണ്ടാക്കാൻ കഴിഞ്ഞിട്ടുണ്ട്.
സാംക്രമികരോഗവിജ്ഞാനീയം(Epidemiology)
മാതൃമരണങ്ങളും അതു സംബന്ധമായ അവശതകളും സ്ത്രീകളുടെ രോഗാതുരതയ്ക്ക് പ്രധാന കാരണങ്ങളാണ്.
ലോകമെമ്പാടും 275,000 സ്ത്രീകൾ ഓരോവർഷവും പ്രസവവും ഗർഭവുമായി ബന്ധപ്പെട്ട കാരണങ്ങളാൽ മരണമടയുന്നുണ്ട്.
2011-ൽ, ഏതാണ്ട് 273,500 മാതൃമരണങ്ങൾ ഉണ്ടായിട്ടുണ്ട് (uncertainty range, 256,300 to 291,700).
പ്രസവാനന്തരമരണങ്ങളിൽ 45%വും പ്രസവത്തിന്റെ 24 മണിക്കൂറുകൾക്കുള്ളിലാണ് സംഭവിക്കുന്നത.
വികസ്വരരാജ്യങ്ങളിലാണ് മാതൃമരണങ്ങളുടെ 99%വും നടക്കുന്നത്.
Country Maternal mortality rate per 100,000 live births (2015) Australia 5.5 Canada 7.3 France 7.8 Germany 9.0 Japan 6.4 Sweden 4.4 UK 8.8 US 26.4 ഇതു കൂടി കാണുക Child health Confidential Enquiry into Maternal Deaths in the UK Hemorrhage Infant mortality List of women who died in childbirth Maternal mortality in fiction Maternal near miss Obstetric transition Perinatal mortality Primary care Sepsis Obstetrical bleeding അവലംബങ്ങൾ
മാതോശ്രീ ഭീമാബായ് അംബേദ്കർ അവാർഡ് ഇംഗ്ലീഷ് വിലാസം https://ml.wikipedia.org/wiki/Matoshree_Bhimabai_Ambedkar_Award
മഹാരാഷ്ട്രയിലെ സതാരയിലെ സാംബോധി പ്രതിഷ്ഠനാണ് മാതോശ്രീ ഭീമാബായ് അംബേദ്കർ അവാർഡ് നൽകുന്നത്.
സാഹിത്യം, കല, പരിവർത്തന പ്രസ്ഥാനം തുടങ്ങിയ മേഖലകളിൽ ശ്രദ്ധേയമായ സംഭാവനകളുള്ള സ്ത്രീകൾക്ക് അവാർഡ് നൽകുന്നു.
ബി. ആർ. അംബേദ്കറുടെ അമ്മ ഭീമബായ് അംബേദ്കറിനെ ബഹുമാനിക്കുന്നതിനാണ് ഈ അവാർഡ് നൽകുന്നത്.
1998 മുതൽ എല്ലാ വർഷവും ബാബാസാഹേബ് അംബേദ്കറുടെ മഹാപരിനിർവാൻ ദിനത്തിൽ ഈ അവാർഡ് നൽകപ്പെടുന്നു.
5,000 രൂപയും ഒരു മെമന്റോയുമാണ് അവാർഡ്.
സ്വീകർത്താക്കൾ Honorees Year Recipient 1998 Jyoti Lanjewar 1999 Pushpa Bhave 2000 Rajiya Patel 2001 Bebitai Kambale 2002 Yamuna Vaikar 2003 Pradnya Daya Pawar 2004 Urmila Pawar 2005 Cecilia Carvalho 2006 Indira Athawale 2007 Teesta Setalvad 2008 Heera Bansode 2009 Pratima Joshi 2010 Ulka Mahajan 2011 Sushila Mool-Jadhav 2012 Gail Omvedt 2013 Medha Patkar 2014 Sandhya Nare-Pawar 2015 Mukta Dabholkar 2016 Mukta Manohar 2017 Ashalata Kamble 2018 Nisha Shivurkar 2019 Shilpa Kamble അവലംബം
മാത്തിൽഡെ ക്രിം ഇംഗ്ലീഷ് വിലാസം https://ml.wikipedia.org/wiki/Mathilde_Krim
മാത്തിൽഡെ ക്രിം (ഹീബ്രു: מתילדה קרים; née  ഗാലണ്ട്; ജൂലൈ 9, 1926 - ജനുവരി 15, 2018) ഒരു മെഡിക്കൽ ഗവേഷകയും അമേരിക്കൻ ഫൗണ്ടേഷൻ ഫോർ എയ്ഡ്സ് റിസർച്ച് ആംഫറിന്റെ സ്ഥാപക ചെയർമാനുമായിരുന്നു.
ഇറ്റലിയിലെ കോമോയിൽ സ്വിസ് പ്രൊട്ടസ്റ്റന്റ് പിതാവിന്റെയും ഇറ്റാലിയൻ റോമൻ കത്തോലിക്കാ അമ്മയുടെയും മകളായി മാത്തിൽഡെ ഗാലണ്ട് ജനിച്ചു.
1953-ൽ സ്വിറ്റ്സർലൻഡിലെ ജനീവ സർവകലാശാലയിൽ നിന്ന് ബയോളജിയിൽ പിഎച്ച്ഡി നേടി.
ജനീവ യൂണിവേഴ്സിറ്റി സ്കൂൾ ഓഫ് മെഡിസിനിൽ വച്ച് കണ്ടുമുട്ടിയ ഇസ്രായേലി പുരുഷനായ ഡേവിഡ് ഡാനോനെ അവൾ വിവാഹം കഴിച്ചു.
വിവാഹത്തിന് മുമ്പ് അവൾ യഹൂദമതം സ്വീകരിച്ചു.
അവർക്ക് ഒരു മകളുണ്ടായതിനുശേഷം താമസിയാതെ ഇസ്രായേലിലേക്ക് താമസം മാറ്റി.
സ്വിറ്റ്സർലൻഡിൽ താമസിക്കുമ്പോൾ, ഇസ്രായേലിന്റെ സ്വാതന്ത്ര്യത്തിനുമുമ്പ് മുൻ ഫ്രഞ്ച് പ്രതിരോധ അംഗങ്ങളിൽ നിന്ന് ആയുധങ്ങൾ വാങ്ങാനുള്ള ശ്രമങ്ങളിൽ അവർ ഇർഗൺ അംഗങ്ങളെ സഹായിച്ചു.
യു‌എസിലേക്ക് മാറിയതിനുശേഷം, ഇസ്രായേലിനായി സംഭാവന ശേഖരിക്കുന്നതിലും അവർ വളരെ സജീവമായിരുന്നു.
മെഡിക്കൽ ഗവേഷണ ജീവിതം
1953-59 വരെ, ഇസ്രായേലിലെ വെയ്സ്മാൻ ഇൻസ്റ്റിറ്റ്യൂട്ട് ഓഫ് സയൻസിൽ സൈറ്റോജെനെറ്റിക്സ് , ക്യാൻസർ ഉണ്ടാക്കുന്ന വൈറസുകൾ എന്നിവയിൽ ഗവേഷണം നടത്തി.
അവിടെ പ്രസവത്തിനു മുമ്പുള്ള ലിംഗനിർണ്ണയത്തിനായി ഒരു രീതി വികസിപ്പിച്ചെടുത്ത ടീമിലെ അംഗമായിരുന്നു.
വിവാഹമോചനത്തിനുശേഷം, ന്യൂയോർക്കിലേക്ക് പോകുകയും കോർണൽ യൂണിവേഴ്സിറ്റി മെഡിക്കൽ സ്കൂളിലെ റിസർച്ച് സ്റ്റാഫിൽ ചേർന്നു.
1958-ൽ ന്യൂയോർക്ക് അറ്റോർണി, യുണൈറ്റഡ് ആർട്ടിസ്റ്റുകളുടെ തലവൻ, പിന്നീട് ഓറിയോൺ പിക്ചേഴ്സിന്റെ സ്ഥാപകൻ, സജീവ അംഗം ഡെമോക്രാറ്റിക് പാർട്ടി, ജോൺ എഫ്. കെന്നഡി , ലിൻഡൺ ജോൺസൺ , ജിമ്മി കാർട്ടർ തുടങ്ങിയ പ്രസിഡന്റുമാരുടെ ഉപദേഷ്ടാവ് എന്നിവ ആയ ആർതർ ബി. ക്രിമിനെ വിവാഹം കഴിച്ചു.
1962 മെയ് 19 ന്, മാഡിസൺ സ്ക്വയർ ഗാർഡനിൽ പ്രസിഡന്റ് ജോൺ എഫ്. കെന്നഡിയുടെ 45-ാം ജന്മദിനാഘോഷത്തെത്തുടർന്ന് ക്രിംസ് അവരുടെ വീട്ടിൽ ഒരു സെലിബ്രിറ്റികൾ നിറഞ്ഞ സായാഹ്നവിരുന്നിന് ആതിഥേയത്വം വഹിച്ചു.
അമേരിക്കൻ പൗരാവകാശ പ്രസ്ഥാനം , റോഡേഷ്യയിലും ദക്ഷിണാഫ്രിക്കയിലും സ്വാതന്ത്ര്യത്തിനായുള്ള പ്രസ്ഥാനങ്ങൾ, സ്വവർഗ്ഗാനുരാഗാവകാശ പ്രസ്ഥാനം , മറ്റ് നിരവധി പൗരസ്വാതന്ത്ര്യങ്ങളിലും മനുഷ്യാവകാശ പ്രസ്ഥാനങ്ങളിലും ആർതറും മാത്തിൽഡെ ക്രിമും വിവാഹസമയത്ത് വളരെ സജീവമായിരുന്നു.
1962-ൽ ജോൺ എഫ്. കെന്നഡി (മധ്യഭാഗത്ത്) ആതിഥേയൻ ക്രിംസ്
1962-ൽ ക്രിം സ്ലോൺ-കെറ്ററിംഗ് ഇൻസ്റ്റിറ്റ്യൂട്ട് ഫോർ കാൻസർ റിസർച്ചിൽ ഗവേഷണ ശാസ്ത്രജ്ഞയായി.
1981-85 വരെ അതിന്റെ ഇന്റർഫെറോൺ ലാബിന്റെ ഡയറക്ടറായിരുന്നു.
കൊളംബിയ യൂണിവേഴ്സിറ്റിയിലെ മെയിൽമാൻ സ്കൂൾ ഓഫ് പബ്ലിക് ഹെൽത്തിൽ പബ്ലിക് ഹെൽത്ത് ആന്റ് മാനേജ്മെൻറ് അഡ്‌ജങ്ക്റ്റ് പ്രൊഫസറായി അക്കാദമിക് നിയമനം നടത്തി.
1981-ൽ എയ്ഡ്‌സ് എന്ന് വിളിക്കപ്പെടുന്ന ആദ്യ കേസുകൾ റിപ്പോർട്ട് ചെയ്യപ്പെട്ട ഉടൻ, ഈ പുതിയ രോഗം ഗുരുതരമായ ശാസ്ത്രീയവും വൈദ്യപരവുമായ ചോദ്യങ്ങൾ ഉന്നയിച്ചിട്ടുണ്ടെന്നും അത് പ്രധാനപ്പെട്ട സാമൂഹിക-രാഷ്ട്രീയ പ്രത്യാഘാതങ്ങൾ ഉണ്ടാക്കുമെന്നും ക്രിം തിരിച്ചറിഞ്ഞു.
എയ്ഡ്‌സിനെക്കുറിച്ചുള്ള പൊതുജന അവബോധം വർദ്ധിപ്പിക്കുന്നതിനും അതിന്റെ കാരണം, അതിന്റെ പകരുന്ന രീതികൾ, സാംക്രമികരോഗ രീതി എന്നിവയെക്കുറിച്ച് നന്നായി മനസ്സിലാക്കുന്നതിനും അവൾ സ്വയം സമർപ്പിച്ചു.
എയ്ഡ്‌സിനെതിരായ പോരാട്ടത്തിൽ പങ്കെടുത്ത അവർ 1983 ൽ എയ്ഡ്‌സ് മെഡിക്കൽ ഫൗണ്ടേഷൻ സ്ഥാപിച്ചു.
പിന്നീട് ഫൗണ്ടേഷൻ സമാനമായ ഒരു സംഘടനയുമായി ലയിക്കുകയും അമേരിക്കൻ ഫൗണ്ടേഷൻ ഫോർ എയ്ഡ്സ് റിസർച്ച് (ആംഫാർ) എന്ന് വിളിക്കുകയും ചെയ്തു.
എലിസബത്ത് ടെയ്‌ലറുമൊത്ത് , അമേരിക്കൻ ഫൗണ്ടേഷൻ ഫോർ എയ്ഡ്സ് റിസർച്ചിന് അവർ സ്വന്തം ഫണ്ടുകൾ ധാരാളമായി സംഭാവന ചെയ്യുകയും എയ്ഡ്സിനെക്കുറിച്ച് അവബോധം വളർത്തുന്നതിനും എയ്ഡ്സ് ഗവേഷണത്തിനായി ഫണ്ട് സ്വരൂപിക്കുന്നതിനും ഗണ്യമായ സംഭാവനകൾ നൽകി.
ക്രിമിന് 16 ഡോക്ടറേറ്റ് ഹോണറിസ് കോസയും മറ്റ് നിരവധി ബഹുമതികളും ലഭിച്ചിട്ടുണ്ട്.
അസാധാരണമായ അനുകമ്പയും പ്രതിബദ്ധതയും അംഗീകരിച്ച് 2000 ഓഗസ്റ്റിൽ പ്രസിഡന്റ് ബിൽ ക്ലിന്റൺ അമേരിക്കയിലെ ഏറ്റവും ഉയർന്ന സിവിലിയൻ ബഹുമതിയായ പ്രസിഡൻഷ്യൽ മെഡൽ ഓഫ് ഫ്രീഡം അവർക്ക് നൽകി.
2003-ൽ ക്രിമിന് വർഷം തോറും നൽകുന്ന ജെഫേഴ്സൺ അവാർഡ്സ് ഫോർ പബ്ലിക് സർവ്വീസ് അവാർഡ് ആയ അവാർഡ് ഫോർ ഗ്രേട്ടെസ്റ്റ് പബ്ലിക് സർവീസ് ബെനിഫിറ്റിംഗ് ദി ഡിസ്അഡ്വാൻറ്റെജെഡ് ലഭിച്ചു.
2018 ജനുവരി 15 ന് 91-ാം വയസ്സിൽ ന്യൂയോർക്കിലെ കിംഗ്സ് പോയിന്റിലുള്ള വീട്ടിൽ വെച്ചാണ് ക്രിം മരിച്ചത്.
അവലംബം പുറത്തേക്കുള്ള കണ്ണികൾ Mathilde Krim എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A film clip "The Open Mind – AIDS (1986)" is available for free download at the Internet Archive [ more ] A film clip "The Open Mind – AIDS . . . A Modern Plague Revisited I (1994)" is available for free download at the Internet Archive [ more ] A film clip "The Open Mind – AIDS . . . A Modern Plague Revisited II (1994)" is available for free download at the Internet Archive [ more ]
മൈഥിലി താക്കൂർ
ഇന്ത്യൻ ശാസ്ത്രീയ സംഗീതത്തിലും നാടോടി സംഗീതത്തിലും പരിശീലനം നേടിയ ഒരു ഇന്ത്യൻ പിന്നണി ഗായികയാണ് മൈഥിലി താക്കൂർ (ജനനംഃ 25 ജൂലൈ 2000).
ഹിന്ദി , ബംഗാളി , മൈഥിലി, ഉറുദു , മറാത്തി , ഭോജ്പുരി , പഞ്ചാബി , തമിഴ് , ഇംഗ്ലീഷ് , എന്നിവ കൂടാതെ നിരവധി ഇന്ത്യൻ ഭാഷകളിലും അവർ ഗാനങ്ങളും കവറുകളും പരമ്പരാഗത നാടോടി സംഗീതവും ആലപിച്ചിട്ടുണ്ട്.
ഡൽഹിയിൽ ജോലി ചെയ്യുന്ന ഒരു മൈതിൽ സംഗീതജ്ഞനും സംഗീത അദ്ധ്യാപകനുമായ പണ്ഡിറ്റ് രമേഷ് താക്കൂറിന്റെയും ഭാരതി താക്കൂറിൻറെയും മകളായി ബിഹാറിലെ മധുബാനി ജില്ലയിലെ ബെനിപ്പട്ടിയിൽ ആണ് മൈഥിലി ജനിച്ചത്.
സീതാദേവിയുടെയും അവരുടെ മാതൃഭാഷയുടെയും പേരിലാണ് അവർ അറിയപ്പെടുന്നത്.
മൈഥിലിക്കും അവളുടെ രണ്ട് സഹോദരന്മാരായ ഋഷവ്, അയാച്ചി എന്നിവർക്കും നാടോടി, ഹിന്ദുസ്ഥാനി ശാസ്ത്രീയ സംഗീതം , ഹാർമോണിയം , തബല എന്നിവയിൽ അവരുടെ മുത്തച്ഛനും പിതാവും പരിശീലനം നൽകി.
ആറാം വയസ്സിൽ മകളുടെ കഴിവുകൾ മനസ്സിലാക്കിയ അവളുടെ പിതാവ് മെച്ചപ്പെട്ട അവസരങ്ങൾക്കായി ന്യൂഡൽഹിയിലെ ദ്വാരകയിലേക്ക് താമസം മാറ്റി.
ബാൽ ഭവൻ ഇന്റർനാഷണൽ സ്കൂളിൽ പഠിച്ച മൈഥിലിയും അവളുടെ സഹോദരന്മാരും വിവിധ സംസ്ഥാന, ദേശീയ തല മത്സരങ്ങളിൽ വിജയികളായി.
കുട്ടിക്കാലം മുതൽ തന്നെ പാട്ട് പഠിക്കാൻ അവൾക്ക് താൽപ്പര്യമുണ്ടായിരുന്നു.
നാലുവയസ്സുള്ളപ്പോൾ മുത്തച്ഛനിൽ നിന്ന് അവർ സംഗീതം പഠിക്കാൻ തുടങ്ങി.
മൈഥിലിയുടെ ആദ്യ സംഗീത ഗുരു അവളുടെ മുത്തച്ഛനാണ്.
പത്താം വയസ്സിൽ, അവർ ജാഗ്രാനുകളിലും മറ്റ് സംഗീത പരിപാടികളിലും പാടാൻ തുടങ്ങി.
2011ൽ സീ ടിവി സംപ്രേഷണം ചെയ്ത ലിറ്റിൽ ചാംപ്സ് എന്ന ഗാനമത്സര ടെലിവിഷൻ പരമ്പരയിൽ താക്കൂർ പങ്കെടുത്തു.
നാല് വർഷത്തിന് ശേഷം സോണി ടിവി സംപ്രേഷണം ചെയ്ത ഇന്ത്യൻ ഐഡൽ ജൂനിയറിൽ അവൾ മത്സരിച്ചു.
2016-ൽ "ഐ ജീനിയസ് യംഗ് സിംഗിംഗ് സ്റ്റാർ" മത്സരത്തിൽ വിജയിച്ച അവൾ തുടർന്ന് യാ റബ്ബ (യൂണിവേഴ്സൽ മ്യൂസിക്) എന്ന ആൽബം പുറത്തിറക്കി.
ഉയർന്നുവരുന്ന താരങ്ങൾ
2017 ൽ ടെലിവിഷൻ ആലാപന മത്സരമായ റൈസിംഗ് സ്റ്റാറിന്റെ സീസൺ ഒന്നിൽ മൈഥിലി മത്സരാർത്ഥിയായിരുന്നു.
ഓം നമ ശിവായ ആലപിച്ച മൈഥിലിക്ക് ഷോയുടെ ഫൈനലിലേക്ക് നേരിട്ട് പ്രവേശനം ലഭിച്ചു.
വെറും രണ്ട് വോട്ടുകൾക്ക് പരാജയപ്പെട്ട അവർ രണ്ടാം സ്ഥാനത്തെത്തി.
എന്നാൽ ഷോയെത്തുടർന്ന് അവളുടെ ഇന്റർനെറ്റ് ജനപ്രീതി ഗണ്യമായി ഉയർന്നു.
2019 മുതൽ
ഫേസ്ബുക്കിലെയും യൂട്യൂബിലെയും വീഡിയോകളിൽ നിന്നുള്ള വലിയ വിജയത്തിന് ശേഷം മൂവരും വിവിധ ദേശീയ അന്തർദേശീയ പരിപാടികളിലും സാഹിത്യ മേളകളിലും സംഗീതം അവതരിപ്പിക്കുന്നുണ്ട്.
മൈഥിലിക്ക് ഇന്ത്യാ ഗവൺമെന്റ് അടൽ മിഥില സമ്മാൻ നൽകിയിട്ടുണ്ട്.
2019 ൽ മൈഥിലിയെയും അവരുടെ രണ്ട് സഹോദരന്മാരായ ഋഷവ്, അയാച്ചി എന്നിവരെയും തിരഞ്ഞെടുപ്പ് കമ്മീഷൻ മധുബാനി ബ്രാൻഡ് അംബാസഡർമാരായി നിയമിച്ചു.
റിഷവ് തബലയും മറ്റു താളവാദ്യങ്ങളും കൈകാര്യം ചെയ്യുമ്പോൾ അയാച്ചി ഗാനങ്ങൾക്ക് അകമ്പടി സേവിക്കുന്നു.[1]
മാനസപത്
മൈഥിലി താക്കൂർ തൻ്റെ യൂട്യൂബ് ചാനലിൽ തൻ്റെ രണ്ട് ഇളയ സഹോദരന്മാരായ ഋഷവ്, അയാച്ചി എന്നിവരോടൊപ്പം തുളസിദാസിൻ്റെ പ്രശസ്തമായ രാമചരിതമാനസ ഗാനം ആലപിക്കുന്നു.
ഈ ഗാനാലാപനം മൈഥലിക്കും അവളുടെ സഹോദരന്മാർക്കും വലിയ വിജയം നൽകുന്നുണ്ട്.
നിലവിൽ അവർ 2022 ഓഗസ്റ്റ് 13 ലെ കണക്കനുസരിച്ച് 268-ാമത്തെ എപ്പിസോഡിൽ (അയോധ്യ കാണ്ഡയിലെ 168-ാം നമ്പർ) എത്തിയിരിക്കുകയാണ്.
അംഗീകാരവും പുരസ്കാരങ്ങളും മൈഥിലി താക്കൂറിന് 2024 ലെ സാംസ്കാരിക അംബാസഡർ ഓഫ് ദ ഇയർ അവാർഡ് നൽകി 2024 മാർച്ച് 8 ന് ആദ്യത്തെ നാഷണൽ ക്രിയേറ്റേഴ്സ് അവാർഡ് പരിപാടിയിൽ മൈഥിലി താക്കൂറിന് ഇന്ത്യൻ പ്രധാനമന്ത്രി കൾച്ചറൽ അംബാസഡർ ഓഫ് ദി ഇയർ അവാർഡ് നൽകി.
അവലംബം പുറത്തേക്കുള്ള കണ്ണികൾ യൂട്യൂബ് ചാനൽ ഇന്റർനെറ്റ് മൂവി ഡാറ്റാബേസിൽ നിന്ന് മൈഥിലി താക്കൂർ
മൈത്രേയി ഇംഗ്ലീഷ് വിലാസം https://ml.wikipedia.org/wiki/Maitreyi
പ്രാചീന ഭാരതത്തിലെ ഒരു വൈദിക തത്ത്വചിന്തകയാണ് മൈത്രേയി .
യാജ്ഞവൽക്യൻ എന്ന പ്രശസ്ത മുനിയുടെ രണ്ടാമത്തെ ഭാര്യയായിരുന്നു മൈത്രേയി.
വേദങ്ങളിൽ ആഴത്തിലുള്ള ജ്ഞാനമുണ്ടായിരുന്ന മൈത്രേയിയെ ബ്രഹ്മവാദിനി എന്ന് അക്കാലത്ത് വിളിക്കപ്പെട്ടിരുന്നു.
ഋഗ്വേദത്തിലെ പത്ത് സൂക്തങ്ങൾ മൈത്രേയി രചിച്ചതാണെന്ന് കരുതപ്പെടുന്നു.
പാരമ്പര്യ വിശ്വാസമനുസരിച്ച് മൈത്രേയിക്ക് യാജ്ഞവൽക്യനെ വിവാഹം കഴിക്കണം എന്ന് താല്പര്യമുണ്ടായിരുന്നില്ല.
മൈത്രേയിയുടെ ആഗ്രഹം അദ്ദേഹത്തോടൊപ്പം ശിഷ്യയും ആത്മീയ സുഹൃത്തുമായി കഴിയാനായിരുന്നു.
യാജ്ഞവൽക്യന്റെ ആദ്യ ഭാര്യയെ സമീപിച്ച് മൈത്രേയി ഇതിനുള്ള അനുവാദം വാങ്ങുകയും ഒരുമിച്ച് താമസമാരംഭിക്കുകയുമായിരുന്നു.
അവലംബം പുറത്തേയ്ക്കുള്ള കണ്ണികൾ The conversation of Yajnavalkya and Maitreyi on the absolute self Yajnavalkya and Maitreyi
മൈത്രേയൻ ഇംഗ്ലീഷ് വിലാസം https://ml.wikipedia.org/wiki/Maitreya ബോധിസത്വ മൈത്രേയൻ, 2-ആം നൂറ്റാണ്ട് , ഗാന്ധാരത്തിലെ ഗ്രീക്കോ-ബുദ്ധ കല .
ബുദ്ധമതവിശ്വാസപ്രകാരം ഗൗതമബുദ്ധനു ശേഷം ഭൂമിയിൽ ജനിക്കുവാനിരിക്കുന്ന അടുത്ത ബുദ്ധനാണ് മൈത്രേയൻ അല്ലെങ്കിൽ മൈത്രേയബോധിസത്വൻ .
ലോകം മുഴുവനും ഭരിക്കുവാൻ നിയോഗിക്കപ്പെട്ടവൻ എന്ന് കരുതുന്ന മൈത്രേയൻ ഇപ്പോൾ തുഷിതസ്വർഗ്ഗത്തിൽ ദേവന്മാർക്ക് ധർമ്മബോധം നൽകിക്കൊണ്ട് കഴിയുകയാണ് എന്നാണ് വിശ്വസിക്കുന്നത്.
സമയമാകുമ്പോൾ അദ്ദേഹം ഭൂമിയിൽ ജന്മം എടുക്കും എന്നാണ് ബുദ്ധമതക്കാർ കരുതുന്നത്.
പരിപൂർണ്ണജ്ഞാനം നേടിയ മൈത്രേയൻ ശുദ്ധമായ ധർമ്മം പഠിപ്പിക്കും എന്ന് വിശ്വസിക്കപ്പെടുന്നു.
ഗൗതമബുദ്ധന്റെ പിൻ‌ഗാമിയായ മൈത്രേയബോധിസത്വൻ താൻ ഭരിക്കുന്നവരെ എല്ലാം ഒന്നിപ്പിക്കുന്നവനായി കരുതപ്പെടുന്നു.
എല്ലാ ബുദ്ധമത ശാഖകളിലും ( ഥേരവാദ , മഹായാന , വജ്രയാന ) മൈത്രേയന്റെ വരവിനെക്കുറിച്ചുള്ള പ്രവചനങ്ങൾ ഉണ്ട്.
മിക്കവാറും എല്ലാ ബുദ്ധമതവിശ്വാസികളും വിദൂരഭാവിയിൽ നടക്കാനിരിക്കുന്ന ഒരു യഥാർത്ഥസംഭവമായി മൈത്രേയന്റെ വരവിനെ കരുതുന്നു.
പ്രമാണം:മൈത്രെയബോധിസത്വൻ.jpg മൈത്രേയൻ- ഇന്ന് ഈ രൂപത്തിലാണ്‌ പ്രതിനിധീകരിക്കപ്പെടുന്നത്
മൈഥിലി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Maithili
മൈഥിലി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സീത ഭാഷ
മൈഥിലി ഭാഷ ലിപി
മൈഥിലി ഭാഷ എഴുതുവാൻ ഉപയോഗിക്കുന്ന ഒരു ലിപി (मिथिलाक्षर ) വ്യക്തികൾ മൈഥിലി ശരൺ ഗുപ്ത (1886 - 1965)ഹിന്ദി കവി മൈഥിലി മലയാള ചലച്ചിത്ര നടി മൈഥിലി സീത - മിഥിലയിലെ രാജകുമാരി.
("മൈഥിലി മയിൽപ്പേടപോലെ സന്തോഷം പൂണ്ടാൾ...."
, അദ്ധ്യാത്മരാമായണം, തുഞ്ചത്തെഴുത്തഛൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മൈത്രിപാല സിരിസേന ഇംഗ്ലീഷ് വിലാസം https://ml.wikipedia.org/wiki/Maithripala_Sirisena
2015 ജനുവരിയിൽ നടന്ന ശ്രീലങ്കൻ പ്രസിഡന്റ് തിരഞ്ഞെടുപ്പിൽ ശ്രീലങ്കയുടെ പ്രസിഡന്റായി തിരഞ്ഞെടുക്കപ്പെട്ട രഷ്ട്രിയ നേതാവാണ് മൈത്രിപാല സിരിസേന ( ഇംഗ്ലീഷ് : Maithripala Sirisena , സിംഹള : මෛත්‍රීපාල සිරිසේන ), മുഴുവൻ പേര് പല്ലേവാട്ടേ ഗമരലാലഗെ മൈത്രിപാല യാപ സിരിസേന എന്നാണ്.
1951 സെപ്റ്റംബർ 3-ന് ജനിച്ചു.
ശ്രീലങ്ക ഫ്രീഡം പാർട്ടിയുടെ നേതാവാണ്.
ജയന്തി പുഷ്പകുമാരിയാണ് ഭാര്യ.
രജപക്സേ മന്ത്രിസഭയിൽ ആരോഗ്യമന്ത്രിയായിരുന്ന സിരിസേന ഭരണപക്ഷത്ത് നിന്ന് രാജിവെച്ച് പ്രതിപക്ഷ പാർട്ടികളോട് ചേർന്നാണ് 2015 ലെ തിരഞ്ഞെടുപ്പിൽ മൽസരിച്ച് രജപക്സേയെ തോല്പിച്ച് അധികാരത്തിലെത്തിയത്.
അവലംബങ്ങൾ കുറിപ്പുകൾ ബാഹ്യ ലിങ്കുകൾ Maithripala Sirisena എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Directory of Members Archived 2018-09-23 at the Wayback Machine .
– Parliament of Sri Lanka
മൈഥിലി പ്രകാശ്
ഭരതനാട്യത്തിൽ വൈദഗ്ദ്ധ്യം നേടിയ ഒരു അമേരിക്കൻ നർത്തകിയും കൊറിയോഗ്രാഫറുമാണ് മൈഥിലി പ്രകാശ് .
ഭരതനാട്യത്തിന്റെ ലോകത്തെ മുൻനിര യുവ വക്താക്കളിൽ ഒരാളായി മൈഥിലിയുടെ ശൈലി അംഗീകരിക്കപ്പെട്ടിരിക്കുന്നു.
ലൈഫ് ഓഫ് പൈയിൽ , ടൈറ്റിൽ കഥാപാത്രത്തിന്റെ ഭാര്യയായും അവരുടെ കുട്ടികളുടെ അമ്മയായും സിനിമയുടെ സമാപനത്തിൽ മൈഥിലി അതിഥി വേഷം ചെയ്തിട്ടുണ്ട്.
ഒരു ബാലപ്രതിഭയായി വാഴ്ത്തപ്പെട്ട മൈഥിലി 8 വയസ്സുള്ളപ്പോൾ ഭരതനാട്യം നർത്തകിയായി തന്റെ കരിയർ ആരംഭിച്ചു, കൂടാതെ ലോകമെമ്പാടും സഞ്ചരിച്ച്, പ്രശസ്ത വേദികളിലും ഉത്സവങ്ങളിലും ഭരതനാട്യം അവതരിപ്പിച്ചു.
മൈഥിലിയെ പരിശീലിപ്പിച്ചത് അവരുടെ അമ്മ ഭരതനാട്യം വിദഗ്ധ വിജി പ്രകാശാണ്,  കൂടാതെ ഇന്ത്യയിൽ നിന്നുള്ള നിരവധി പ്രമുഖപ്രതിഭകൾക്കൊപ്പം പഠിക്കാനുള്ള അവസരവും മൈഥിലിക്ക് ലഭിച്ചു.
പ്രശസ്ത നർത്തകി മാളവിക സരുക്കൈയുടെ മാർഗദർശനത്തിലാണ് അവർ ഇപ്പോൾ പതനം തുടരുന്നത്.
മൈഥിലി പ്രകാശ് യുസി ബെർക്ക്‌ലിയിൽ നിന്ന് മാസ് കമ്മ്യൂണിക്കേഷനിൽ ബിരുദം നേടിയെങ്കിലും 2004- മുതൽ മുഴുവൻ സമയവും ഭരതനാട്യത്തിനായി നീക്കിവച്ചിരിക്കുകയാണ്.
ഭരതനാട്യം നൃത്തത്തിൽ കരിയർ
ലോസ് ഏഞ്ചൽസിലും ചെന്നൈയിലും ആയി മൈഥിലി തന്റെ സമയം ചെലവഴിക്കുന്നു.
മദ്രാസ് മ്യൂസിക് സീസണിലെ സ്ഥിരം അവതാരകയായ മൈഥിലി, മ്യൂസിക് അക്കാദമി, കൃഷ്ണ ഗാനസഭ, നാരദ ഗാനസഭ, കലാക്ഷേത്ര (ചെന്നൈ), ശ്രീ ഷൺമുഖാനന്ദ സഭ (മുംബൈ), ഇന്ത്യ ഇന്റർനാഷണൽ സെന്റർ (ഡൽഹി), ചൗഡിയ മെമ്മോറിയൽ ഹാൾ (ബാംഗ്ലൂർ) എന്നിവയുൾപ്പെടെ ഇന്ത്യയിലെ പ്രശസ്തമായ നിരവധി നൃത്തവേദികളിൽ നൃത്തം അവതരിപ്പിക്കുന്നു.
മൈഥിലി യുണൈറ്റഡ് കിംഗ്ഡം, ഫ്രാൻസ്, സിംഗപ്പൂർ എന്നിവിടങ്ങളിൽ പര്യടനം നടത്തിയതുകൂടാതെ മാഞ്ചസ്റ്ററിലെ ദി ലോറി, , സിംഗപ്പൂരിലെ ബേയിലെ മ്യൂസി ഗ്യൂമെറ്റ്, പാരീസ്, എസ്പ്ലനേഡ് തിയേറ്ററുകൾ തുടങ്ങിയ പ്രശസ്തമായ കലാവേദികളിൽ നൃത്തം അവതരിപ്പിച്ചിട്ടുണ്ട്.
ന്യൂയോർക്കിലെ ലിങ്കൺ സെന്റർ, വർത്താം സെന്റർ, ഹ്യൂസ്റ്റൺ ആൻഡ് ന്യൂജേഴ്‌സി പെർഫോമിംഗ് ആർട്‌സ് സെന്റർ, ന്യൂജേഴ്‌സി പോലുള്ള വേദികളിലും ലോസ് ഏഞ്ചൽസിലെ ശക്തി ഡാൻസ് കമ്പനിയുടെ പ്രധാന നർത്തകിയായും അവർ നൃത്തങ്ങൾ അവതരിപ്പിച്ചിട്ടുണ്ട്; അവാർഡുകളും അംഗീകാരങ്ങളും 2009 ജനുവരിയിൽ, അവരെ എൻബിസിയുടെ സൂപ്പർസ്റ്റാർസ് ഓഫ് ഡാൻസിൽ അവതരിപ്പിച്ചു ഒരു ഭരതനാട്യം സോളോയിസ്റ്റായി, ലോകമെമ്പാടുമുള്ള മുഖ്യധാരാ പ്രേക്ഷകർക്ക് അവളുടെ കലാരൂപം പരിചയപ്പെടുത്തി.
മൈഥിലി തന്റെ സോളോ, ഗ്രൂപ്പ് കൊറിയോഗ്രാഫിക്ക് നിരൂപക പ്രശംസ നേടിയിട്ടുണ്ട്.
യുണൈറ്റഡ് സ്റ്റേറ്റ്സ്, കാനഡ, യൂറോപ്പ്, ഇന്ത്യ, സിംഗപ്പൂർ എന്നിവിടങ്ങളിൽ പര്യടനം നടത്തിയ ഇതിഹാസമായ രാമായണത്തിലെ ദുരന്ത നായികമാരായ സ്ത്രീ കഥ എന്ന അവരുടെ ഏറെ പ്രശംസ നേടിയ കൃതിക്ക് ഇർവിൻ ഡാൻസ് ഫൗണ്ടേഷനിൽ നിന്ന് ക്രിയേഷൻ ടു പെർഫോമൻസ് ഗ്രാന്റ് ലഭിച്ചു.
ശക്തി- സേക്രഡ് ഫോഴ്‌സ് എന്ന തന്റെ പ്രവർത്തനത്തിന് സെന്റർ ഫോർ കൾച്ചറൽ ഇന്നൊവേഷന്റെ ആർട്ടിസ്റ്റിക് ഇന്നൊവേഷൻ ഗ്രാന്റ് ലഭിച്ചിട്ടുണ്ട്.